OzLabs/hebrew-wiki-articles huggingface dataset:
מוחמד סובול

מוחמד סובול (בערבית: محمد سوبول, בתעתיק מדויק: מחמד סובול; נולד ב-17 בנובמבר 2001 בקזבלנקה שבמרוקו) הוא כדורגלן מרוקאי המשחק בעמדת המגן השמאלי בקבוצת רג'א קזבלנקה מליגת העל המרוקאית.

== קריירת מועדונים ==
סובול גדל במחלקת הנוער של רג'א קזבלנקה. בשנת 2020 החל לשחק בקבוצה הבוגרת של המועדון במסגרת ליגת העל המרוקאית. ב-5 בספטמבר 2022 הושאל סובול לאיתיחאד טנג'יר מליגת העל המרוקאית למשך עונת . הוא ערך 21 הופעות ליגה במהלך תקופת ההשאלה, ובסיומה חזר לרג'א קזבלנקה.

== תארים ==
;רג'א קזבלנקה
* גביע הקונפדרציה האפריקאי (1): 2020/2021

== קישורים חיצוניים ==

קטגוריה:כדורגלנים מרוקאים
קטגוריה:מגני כדורגל מרוקאים
קטגוריה:מרוקאים שנולדו ב-2001
חייל שוקולד

"חייל שוקולד" הוא שיר אנטי-מיליטריסטי שנכתב על ידי חנוך לוין, הולחן על ידי שמוליק קראוס ובוצע על ידי להקת החלונות הגבוהים, שכללה את קראוס, אריק איינשטיין וג'וזי כץ, באלבום הנושא את שמה מ-1967.

==מילים==
הפזמון נושא מסר אנטי-מיליטריסטי מובהק:
* הפזמון החוזר של השיר הוא פרפרזה לזה של שיר הילדים "בוא אלי פרפר נחמד" מאת פניה ברגשטיין. בעוד ברגשטיין כותבת כך: , הרי שחנוך לוין כותב כך: . הביטוי "חייל של שוקולד", שהעניק לפזמון את שמו, מתייחס לחייל חסר כישורי לחימה. האירוניה בפזמון החוזר היא השימוש בשיר הילדים התמים כדי להעביר ביקורת נוקבת: במקום להזמין פרפר "לשבת על כף היד", לוין מזמין את החייל "להסריח במשלט", רמז לתנאי היגיינה גרועים ששררו בצבא, ולבסוף "לשוב לעפרו", כלומר, למות.
* בבית הראשון של הפזמון נאמר . כאן נעשה שימוש בביטוי בשר תותחים: כינוי לחיילים הנשלחים בהמוניהם אל מותם בקרב אבוד מראש. נוסף על כך, מועלית כאן ביקורת על הזילות שרוחשים המפקדים הבכירים ("רב הטבחים") לחייהם של החיילים הזוטרים.
* בבית השני של הפזמון נאמר , רמז לכך שדמם וחייהם של המתים לא ישוב.
* בבית השלישי של הפזמון נאמר . ה"מרבד האדום" שעליו יבוא המשיח הוא רמז לכך שהדורות הבאים שיחפצו בשלום ייאלצו להתבסס על דמם של הנופלים במלחמות העבר.
* בבית הרביעי של הפזמון נאמר . גם כאן נעשה שימוש באירוניה. אילו היה החייל מתאונן על כך שהוא מובל אל מותו וכי אין הוא מעניין את הצבא, הצבא היה יכול להשיב לו כי לכל הפחות תוקדש לו קבורה ותפילת קדיש אחרי מותו, ולפיכך הוא כן מעניין את הצבא.
* בבית החמישי של הפזמון נאמר , מה שמתכתב עם הנאמר בראשית הבית הראשון. בבית הראשון נרמז כי המפקדים שולחים את החיילים הזוטרים אל מותם, אך הבית החמישי רומז כי גם המפקדים עלולים למצוא את מותם בקרב.

בביצוע השיר על ידי להקת החלונות הגבוהים הם שרים את הבתים הראשון, הרביעי, החמישי וכן את הפזמון החוזר, תוך שהם פוסחים על הבתים השני והשלישי.

==קישורים חיצוניים==

==הערות שוליים==

קטגוריה:שירי 1967
קטגוריה:שירי החלונות הגבוהים
קטגוריה:שירי אריק איינשטיין
קטגוריה:שירים בעברית
קטגוריה:שירים שנכתבו על ידי חנוך לוין
קטגוריה:שירים שהולחנו על ידי שמוליק קראוס
קטגוריה:שירים נגד מלחמה
קטגוריה:שירים על חיילים
HXMT

HXMT (Hard X-ray Modulation Telescope, טלסקופ קרני רנטגן קשים) הוא טלסקופ ששוגר על ידי סין ופועל משנת 2017. מטרת הטלסקופ היא לבצע תצפיות של חורים שחורים, כוכבי נייטרונים וגרעין גלקטי פעיל.

==משימה==
פיתוח הטלסקופ החל בשנת 2000. הוא בוצע בשיתוף של אקדמיה סינית למדעים, משרד המדע והטכנולוגיה ואוניברסיטת צ'ינגחווה.
הלוויין שוגר לחלל ב-17 בדצמבר 2015 והוצב במסלול מסונכרן-שמש בגובה 500 ק"מ.

על החללית הותקנו 3 מכשירים:

* טלסקופ בתחום KeV 20-250
* טלסקופ בתחום KeV 5-30
* טלסקופ בתחום KeV 1-15

השיגור בוצע ב-14 ביוני 2017 ממרכז שיגור הלוויינים ג'יוצ'ואן. משקל החללית הוא כ-2,800 ק"ג. הוא פועל במסלול לווייני נמוך. לאחר תקופת ניסוי וכיול עבודה סדירה החלה בסוף 2017.

תוצאות התצפיות פתוחות לציבור לאחר כשנה. ניתן להציע יעדים לתצפיות ספציפיות. במקרה והצעה מתקבלת, המזמין מקבל את התוצאות לאחר כ-3 חודשים.

בשנת 2022 דווח על גידולי מקור שדה מגנטי החזק ביותר שידוע עד עכשיו.

במרץ 2023 דווח על רישום התפרצות גמא חזקה במיוחד.

== קישורים חיצוניים ==
* 
* [https://spaceflight101.com/spacecraft/hxmt/ תיאור פעילות]
* [https://sites.astro.caltech.edu/~srk/XC/Notes/HXMT.pdf תיאור מפורט]

==הערות שוליים==

קטגוריה:טלסקופי חלל בחלקים הבלתי נראים של הספקטרום
קטגוריה:לוויינים סינים
שמור אותי (שיר)

"שמור אותי" הוא שיר שכתב והלחין ציון שרעבי והקליטה מרגלית צנעני עבור אלבומה שמור אותי משנת 1987.<ref></ref>

במרוצת השנים, הפך "שמור אותי" לאחד משירי החותם של צנעני.

השורה "רק שמור אותי מאוהבי ומשונאי אשמר בעצמי" הפכה לביטוי שגור בשפה העברית.

== עיבודים וגרסאות כיסוי ==
המוזיקאי שלמה גרוניך הקליט את "שמור אותי" ביחד עם מרגלית צנעני בתור דואט.<ref></ref>

הזמר ליאור פרחי הקליט את "שמור אותי" גם כן.<ref></ref> המוזיקאים איגי וקסמן, לילה מלקוס, מיקה קרני ויוני רועה הקליטו ביחד את השיר בגרסה משותפת.<ref></ref> משה הלל הקליט גם הוא את "שמור אותי" עם עיבוד מחודש שנעשה בידי ראובן בן שמעון.<ref></ref> צנעני ביצעה את השיר ביחד עם תזמורת צה"ל.<ref></ref> בהמשך, הקליטה אותו ביחד עם זהבה בן.<ref></ref>

אבי סינואני וגל סינואני הקליטו יחד את "שמור אותי" עם עיבוד מחודש של נאור סינואני.<ref></ref> הזמר אלי לוזון הקליט אותו גם כן.<ref></ref>

השיר בוצע בתוכנית הטלוויזיה "שישי שמח" אותה הנחה ירון אילן.<ref></ref>

== מיקומי שיא ==

== קישורים חיצוניים ==

== הערות שוליים ==

קטגוריה:שירי 1987
קטגוריה:סינגלים מ-1987
קטגוריה:שירי מרגלית צנעני
קטגוריה:שירים בעברית
קטגוריה:שירים על אלוהים
קטגוריה:סינגלים בהוצאת האחים ראובני
דייגו גומס

דייגו אלכסנדר גומס אמארייה (בספרדית: Diego Alexander Gómez Amarilla; נולד ב-27 במרץ 2003 בסן חואן באוטיסטה שבפרגוואי) הוא כדורגלן פרגוואי המשחק בעמדת הקשר בקבוצת אינטר מיאמי מה-MLS ובנבחרת פרגוואי.

== קריירת מועדונים ==
גומס גדל במחלקת הנוער של ליברטד. הוא ערך 40 הופעות ליגה במדי הקבוצה הבוגרת של המועדון במסגרת ליגת העל הפרגוואית, בהן הבקיע חמישה שערים.

ב-20 ביולי 2023 חתם באינטר מיאמי מה-MLS.

== קריירה בינלאומית ==
ב-1 בספטמבר 2022 ערך גומס את הופעת הבכורה שלו בנבחרת פרגוואי, בניצחון 1-0 על נבחרת מקסיקו במשחק ידידות.

נכלל בסגל הנבחרת האולימפית של פרגוואי לטורניר הכדורגל באולימפיאדת פריז (2024).

== קישורים חיצוניים ==

== הערות שוליים ==

קטגוריה:כדורגלנים פרגוואים
קטגוריה:קשרי כדורגל פרגוואים
קטגוריה:כדורגלני ליברטד
קטגוריה:כדורגלני אינטר מיאמי
קטגוריה:כדורגלני נבחרת פרגוואי
קטגוריה:כדורגלנים פרגוואים באולימפיאדת פריז (2024)
קטגוריה:פרגוואים שנולדו ב-2003
גורל (פילוסופיה)

גורל הוא הכוונה של האירועים בידי כוח עליון, לעיתים בניגוד לשגרה או בניגוד למתוכנן. כוח עליון זה הוא אלהים בדתות שונות, המוירות במיתולוגיה היוונית, הפרסאות במיתולוגיה הרומית, הנורנות במיתולוגיה הנורדית וכדומה.

אירועים המושפעים מהגורל הם בלתי צפויים, וכאשר הם צפויים - אין דרך להתחמק מהם. דוגמה לכך הוא סיפורו של אדיפוס, ששמע מהאורקל של דלפי שהוא עתיד להרוג את אביו ולהינשא לאימו, וכך קרה, חרף ניסיונו להימנע מגורל זה. ביהדות שליטתו של הגורל בחיי האדם באה לידי ביטוי בסיפורו של איוב.

בשפה העברית מוכרים ניבים כמו "צחוק הגורל" ו"יד הגורל", המשקפים את שליטתו של הגורל בחיי האדם. ביידיש מוכר הביטוי "א מענטש טראכט און גאט לאכט" - האדם מתכנן ואלוהים צוחק".

==בפילוסופיה==
הפילוסופיה של האסכולה הסטואית הורתה שלא להיות מוטרדים במחשבות על העבר ולא לשגות בתקוות לעתיד, אלא לקבל את המציאות כפי שהיא. סטואיקנים סברו כי כל הדברים המתרחשים סביבנו הם מעבר לשליטה האנושית, ומאחר שאיננו יכולים לשלוט בהם אזי אין טעם להתרגש מהם כלל אלא להסתגל למציאות. הקו המנחה את הסטואיקנים הוא שדברים רעים או טובים קורים משום שהכֹל נקבע על-ידי הגורל. לכן יש לפעול כדי לממש את הגורל ולא לנסות לשנות אותו. למרות שאיננו יכולים לשלוט באירועים המתרחשים סביבנו, ניתן לשלוט בהתייחסות שלנו כלפיהם.

לעומת זאת, נקודת המוצא של האסכולה האפיקוראית היא שבעולם שבו אנו חיים לא קיימת מעורבות של אלים אלא הכל פועל לפי חוקי הטבע, אותם מוטב לנו לחקור שכן ידיעתם תעזור לנו להבין כיצד עלינו לחיות.

שתי גישות אלה מתבטאות בהשקפה הפטליסטית לעומת זו הגורסת קיומה של בחירה חופשית. הליכה בין שני קצוות אלה נמצאת בדבריו של רבי עקיבא "הכל צפוי והרשות נתונה".

==בספרות==
תעתועי הגורל מופיעים ביצירות רבות, בהן האודיסיאה של הומרוס, הטרגדיה "מקבת" מאת שייקספיר, האופרה "כוחו של גורל" מאת ורדי, הסיפור הקצר "כף הקוף" מאת ו. ו. ג'ייקובס, ועוד. ביצירות אלה הגיבור אינו מצליח להימלט מגורלו, חרף ניסיונותיו. באגדה "פגישה בסאמרא", דווקא המאמץ להימלט מהגורל הצפוי הוא שמביא להתגשמות גורל זה.

==לקריאה נוספת==
* מאיר שלו, בעיקר על אהבה, הוצאת עם עובד, 1995, הפרק "הגורל העיוור והגורל הרואה", עמ' 114–147.

==קישורים חיצוניים==

==הערות שוליים==

קטגוריה:גורל
קטגוריה:סטואיזם
קמוטה קיו

קמוטה קיו בדוחן
קַמּוֹטֶה קְיוּ (בפיליפינית: Kamotekyu) הוא מאכל חטיפים פופולרי בפיליפינים העשוי מקמוטה (בטטה).

==מאפיינים==
פרוסות קמוטה מצופות בסוכר חום ואז מטוגנות כדי לצלות את תפוחי האדמה ולקרמל את הסוכר.<ref>[http://my_sarisari_store.typepad.com/my_sarisari_store/street_food/ "Street food"]. My Sari-Sari Store. Accessed on November 12, 2010.</ref> זהו אחד ממאכלי הרחוב הנפוצים ביותר בפיליפינים, יחד עם בננה קיו וטורון.<ref>(2009-06-28). [http://www.adobongblog.com/2009/06/turon.html "Turon"]. Adobongblog.com . Accessed on November 12, 2010.</ref>

המונח הוא הלחם בסיסים של "קמוטה" ו"ברביקיו", האחרון באנגלית פיליפינית מתייחס לבשר שניצלה בסגנון דומה לקבבים.<ref>[http://www.overseaspinoycooking.net/2007/09/banana-que.html?showComment=1275289857770 "Banana-que"]. Overseas Pinoy Cooking. Accessed on November 6, 2010.</ref> אף על פי שהמנה מוגשת על שיפוד של מקלות במבוק, היא לא צלוייה על המקל. השיפוד מיועד אך ורק לטיפול קל יותר לאכילה והבטטה המטוגנת מושחלת עליו, מכיוון שהמנה נמכרת בדרך כלל כאוכל רחוב.

==ראו גם==
* ג'ינאנגאנג

==קישורים חיצוניים==

==הערות שוליים==

קטגוריה:טיגון עמוק
קטגוריה:חטיפים
קטגוריה:אוכל רחוב
Romantica

"Romantica" (בעברית: "רומנטיקה") הוא סינגל שהוקלט על ידי הזמר האיטלקי רנאטו רשל. השיר ייצג את איטליה באירוויזיון 1960.

==רקע==

השיר בוצע לראשונה במהלך פסטיבל סן רמו העשירי בינואר 1960, כאשר שתי גרסאות שונות שלו הוזכרו על ידי רשל ו. רשל ביצע את השיר כבלדה רכה, בעוד שדלארה העניקה ביצוע חזק יותר לשיר.

השיר זכה במקום הראשון בתחרות<ref></ref> ונבחר כשיר שייצג את איטליה באירוויזיון 1960, שם הוא בוצע על ידי רשל.

==באירוויזיון==
ב-29 במרץ 1960 הופיע רשל על בימת האירוויזיון. הוא שר 12 בסדר ההופעות, לפני גרמניה ואחרי דנמרק. עם סיום ספירת הקולות הגיע רשל למקום השמיני עם חמש נקודות.

==קישורים חיצוניים==

==הערות שוליים==

קטגוריה:שירי 1960
קטגוריה:סינגלים מ-1960
קטגוריה:שירי אירוויזיון 1960
קטגוריה:שירי איטליה באירוויזיון
קטגוריה:שירי פסטיבל סן רמו 1960
קטגוריה:שירים באיטלקית
קטגוריה:שירי אהבה
קטגוריה:בלדות משנות ה-1960
קטגוריה:סינגלים שהגיעו למקום הראשון באיטליה
אופארין דז'וקו

אופארין דז'וקו (בפורטוגזית ובצרפתית: Ouparine Djoco; נולד ב-22 באפריל 1998 בז'יביזי-סיר-אורז' שבצרפת) הוא כדורגלן יליד צרפת שמוצאו בגינאה ביסאו המשחק בעמדת השוער בקבוצת פרנקס בוריינס מליגת המשנה הבלגית, בהשאלה מקלרמון פוט, ובנבחרת גינאה ביסאו.

== קריירת מועדונים ==
דז'וקו גדל במחלקות הנוער של פלורי וקלרמון פוט. בשנת 2018 החל לשחק בקבוצת המילואים של קלרמון פוט. ב-19 בספטמבר 2020 ערך את הופעת הבכורה שלו בקבוצה הראשונה של המועדון, בתיקו 1-1 נגד טולוז במסגרת המחזור הרביעי בליגת המשנה הצרפתית לעונת . הוא ערך שלוש הופעות ליגה בעונה זו, שהסתיימה בהעפלתה של קלרמון פוט לליגת העל הצרפתית. ב-21 בנובמבר 2021 ערך את הופעת הבכורה שלו בליגת העל הצרפתית, בהפסד 2-1 לניס במסגרת המחזור ה-14 לעונת 2021/2022. הוא ערך 24 הופעות ליגה בעונה זו, ובעונת 2022/2023 ערך הופעת ליגה אחת בלבד.

ב-31 ביולי 2023 הושאל דז'וקו למשך עונת לפרנקס בוריינס מליגת המשנה הבלגית.

== קריירה בינלאומית ==
ב-17 בנובמבר 2023 ערך דז'קוו את הופעת הבכורה שלו בנבחרת גינאה ביסאו, בתיקו 1-1 נגד נבחרת בורקינה פאסו במסגרת מוקדמות מונדיאל 2026.

נכלל בסגל נבחרת גינאה ביסאו לטורניר גביע אפריקה לאומות 2023.

== קישורים חיצוניים ==

== הערות שוליים ==

קטגוריה:כדורגלנים מגינאה ביסאו
קטגוריה:גינאה ביסאו: שוערי כדורגל
קטגוריה:כדורגלנים צרפתים
קטגוריה:שוערי כדורגל צרפתים
קטגוריה:כדורגלני קלרמון פוט
קטגוריה:כדורגלני נבחרת גינאה ביסאו
קטגוריה:כדורגלני גביע אפריקה לאומות 2023
קטגוריה:צרפתים שנולדו ב-1998
קוש ג'ומבו

קוש ג'ומבו (באנגלית: Cush Jumbo, נולדה ב23 בספטמבר 1985) היא שחקנית וסופרת בריטית. היא מוכרת בעיקר בתפקידה הראשי כעו"ד לוקה קווין בסדרת הדרמה של CBS, האישה הטובה (2016-1015) ובסדרת ההמשך של פרמונט פלוס, הטובות לקרב (2021-2017). 

ג'ומבו כיכבה כבלשית בתאני ולאן בסדרת הדרמה המשטרתית "ורה" ((2012, 2016-2015) וכלויס חביבה 
ב-Torchwood: Children of Earth, הסדרה השלישית של Torchwood, סדרת ההמשך של דוקטור הו
סשנת 2009.

ג'ומבו זכתה לשבחים על עבודתה בתיאטרון. היא הייתה מועמדת לפרס לורנס אוליבייה על משחקה בתפקיד מרקוס אנטוניוס ביוליוס קיסר ב-2013, וכן שיחקה במחזה שכתבה, "ג'וזפין ואני". היא זכתה בפרס התיאטרון של איבנינג סטנדרד על הצגת היחיד שלה, ושחזרה את הופעתה בתיאטרון אוף-ברודוויי ב-2015. ג'ומבו הופיעה לראשונה בברודוויי במחזה "הנהר" של ג'ז באטרוורת' בשנת 2014, והייתה מועמדת בשנית לפרס אוליבייה ב-2021 עם שובה לבימת לונדון כהמלט. 

== ילדות ונעורים ==
ג'ומבו נולדה ברובע דנמרק היל בלונדון לאנג'לה ומרקס ג'ומבו. אמה היא בריטית ואביה הוא בריטי ממוצא ניגרי.

כבת שנייה בשישה ילדים, גדלה ג'ומבו בשכונות לואישם וסאוות'וורק. היא החלה בשיעורי מחול בגיל 3, טאפ, בלט ומחול מודרני, והמשיכה לריקודי רחוב, מחול מודרני, ריקודים סלוניים ומחול לטיני.

כילדה למדה בבית הספר גלנלין לדרמה כיום אקדמיית גלנלין). מגיל 11 עד 15 התאמנה בבית ספר פרנסיס קופר למחול, במקביל ללימודיה באקדמיה לבנות, אבל בגיל 14 פרשה מן הלימודים באקדמיה כדי לעסוק ביתר רצינות בלימודי משחק בקרוידן. 

היא סיימה בהצטיינות קורס משחק בבית ספר לדיבור ולדרמה לפני שיצאה לקריירה. היא שקלה לימודי הוראה בלונדון לפני שבחרה סופית בקריירה של שחקנית.

== קריירה ==
בתיאטרון הופיעה ג'ומבו ב"סיפורי בריקסטון" בתיאטרון ליריק בהאמרסמית', ב"זהב נוזלי" בתיאטרון אמליה ובעמל אהבה לשווא בתיאטרון הגלוב. כמו כן הופיעה בהפקות שלח גן הדובדבנים, ציד המכשפות, מעגל הגיר הקווקזי, ריצ'רד השלישי ופיגמליון בתיאטרון רויאל אקסצ'נג' במנצ'סטר. בשנת 2012 זכץה בפרס יאן צ'רלסון על משחקה בתפקיד רוזלינד במחזה כטוב בעיניכם.

 
==קישורים חיצוניים==

==הערות שוליים==

קטגוריה:שחקניות בריטיות
קטגוריה:שחקניות אמריקאיות
קטגוריה:שחקניות תיאטרון
קטגוריה:שחקניות קולנוע וטלוויזיה אמריקאיות
טורון (אוכל)

טורון (בפיליפינית: Turon; הידוע גם בשם lumpiang saging - בפיליפינית עבור "בננה לומפיה" שעשויה ממעטפת מאפה דק דמוי נייר או קרפ המכונה "עטיפת לומפיה" העוטפת מילויים מלוחים או מתוקים).

== מאפיינים ==
טורון כאמור הוא חטיף פיליפיני העשוי מבננות פרוסות דק (רצוי בננות סבה או קרדבה), מגולגל בעטיפת ספרינג רול, מטוגן עד שהעטיפה פריכה ומצופה בסוכר חום מקורמל.<ref></ref> טורון יכול לכלול גם מילויים אחרים. הנפוץ ביותר הוא ג'קפרוט (לנגקה), אבל יש גם מתכונים עם בטטה (קמוטה), מנגו (מנגה), גבינת צ'דר וקוקוס (ניוג).

לטורון, אף על פי שמקורו האטימולוגי ספרדי, אין דמיון לסוכריה הספרדית טורון (Turrón) שהיא מעדן נוגט שקדים).<ref></ref>

הטורון הוא חטיף פריך ולעיס הנצרך לרוב במהלך מריינדה (ארוחה קלה) או לקינוח.<ref></ref> זהו גם אוכל רחוב פופולרי, נמכר בדרך כלל עם בננה קיו,<ref name="peddle">[http://panlasangpinoy.com/2009/06/24/turon/ Turon] recipe</ref> קמוטה קיו ומארויה.<ref></ref>

== היסטוריה ==
טורון [[יאם סגול]] 
עלתה השערה שייתכן שייצור טורון החל בקהילות בפיליפינים שהיו ממוקמות ליד עצי בננה ושדות יבול. העודפים ניתנו למקומיים כאשר היו עודפי יבול, ולבסוף החלו להימכר גם בצדי הדרכים.<ref></ref>

בעיר מלאבון, המונח "טורון" או "טוררון" מתייחס במקום זאת לקינוח מטוגן, עטיפת לומפיה, מלאה בשעועית מש מתוקה, בעוד שהמונח ולנסיה משמש לסוג ממולא בננה.<ref></ref><ref></ref>

מאמינים שייצור טורון הייתה קשורה לנוכחות התרבות הסינית בפיליפינים לפני ההתיישבות על ידי ספרד החל משנת 1521.<ref></ref> מנות פיליפיניות מסורתיות אחרות כמו pancit מציגות שימוש בטכניקות בישול סיניות.<ref></ref> הייתה השראה רבה לתוך התרבות הפיליפינית מתוך התרבות הסינית וגם מהתרבות הספרדית. ביחס למוצרי המטבח הסיני, שאחד מהם כולל ספרינג רולס ואגרולס, המטבח הפיליפיני כולל לומפיה (אגרול במילוי בשר וירקות מלוח) וטורון.<ref></ref>

== ראו גם ==
* בננה קיו
* קמוטה קיו
* ג'ינאנגאנג

==קישורים חיצוניים==

== הערות שוליים ==

קטגוריה:טיגון עמוק
קטגוריה:קינוחים ממולאים
קטגוריה:מאכלי בננה
קטגוריה:חטיפים
האוניברסיטה הרוסית לכלכלה ע"ש פלחנוב

האוניברסיטה הרוסית לכלכלה ע"ש פלחנוב (ברוסית:Российский экономический университет имени Г. В. Плеханова) הוא מוסד להשכלה גבוהה בכלכלה בפדרציה הרוסית, מבחינת מספר ההתמחויות בתחום הכלכלה, הוא הגדול במדינה. המוסד להשכלה גבוהה הוותיק ביותר של תחומי כלכלה ברוסיה.

הוא נוסד בשנת 1907 על ידי היזם אלכסיי וישניאקוב כמוסד ההשכלה הגבוהה המתמחה הראשון שהפיץ חינוך מסחרי באימפריה הרוסית. כיום זהו המרכז החינוכי והמדעי הגדול ביותר להכשרת מומחים מוסמכים בתחום הכלכלה, מדע הסחורות והטכנולוגיה.

האוניברסיטה מעסיקה יותר מ-1,400 מורים, כולל יותר מ-270 דוקטורים למדע, יותר מ-170 פרופסורים, למעלה מ-760 מועמדים למדעים ו-490 פרופסורים חברים. באוניברסיטה לומדים כ-17,500 אלף תלמידים.

האוניברסיטה הרוסית לכלכלה ע"ש פלחנוב נכללת בעקביות בעשרת האוניברסיטאות הטובות ביותר במוסקבה.<ref>https://www.rea.ru/ru/news/Pages/ranking-raex-2021.aspx</ref>

==קישורים חיצוניים==

* 

== הערות שוליים ==

קטגוריה:מוסקבה: אוניברסיטאות ומכללות
אלברו קאררס

אלברו פרננדס קאררס (בספרדית: Álvaro Fernández Carreras; נולד ב-23 במרץ 2003 בפרול שבספרד) הוא כדורגלן ספרדי המשחק בעמדת המגן השמאלי בקבוצת בנפיקה ליסבון מליגת העל הפורטוגלית, בהשאלה ממנצ'סטר יונייטד.

== קריירת מועדונים ==
פרננדס גדל במחלקות הנוער של ראסינג דה פרול, דפורטיבו לה קורוניה, ריאל מדריד ומנצ'סטר יונייטד.

ב-26 ביולי 2022 הושאל פרננדס למשך עונת 2022/2023 לפרסטון נורת' אנד מהפוטבול ליג צ'מפיונשיפ. ב-30 ביולי ערך את הופעת הבכורה שלו במועדון, בתיקו 0-0 נגד ויגאן את'לטיק במסגרת המחזור הראשון בליגה. הוא ערך 39 הופעות ליגה במהלך תקופת ההשאלה.

ב-1 בספטמבר 2023 הושאל פרננדס למשך עונת 2023/2024 לגרנדה מלה ליגה. ב-18 בספטמבר ערך את הופעת הבכורה שלו במועדון, בהפסד 2–4 לז'ירונה במסגרת המחזור החמישי בליגה.

ב-17 בינואר 2024 הושאל לבנפיקה ליסבון מליגת העל הפורטוגלית עד לסיום העונה עם אופציה לרכישה.

== קריירה בינלאומית ==
פרננדס נכלל בסגל נבחרת ספרד עד גיל 21.

== קישורים חיצוניים ==

== הערות שוליים ==

קטגוריה:כדורגלנים ספרדים
קטגוריה:מגני כדורגל ספרדים
קטגוריה:כדורגלני מנצ'סטר יונייטד
קטגוריה:כדורגלני פרסטון נורת' אנד
קטגוריה:כדורגלני גרנדה
קטגוריה:כדורגלני בנפיקה ליסבון
קטגוריה:ספורטאים ספרדים באנגליה
קטגוריה:ספורטאים ספרדים בפורטוגל
קטגוריה:ספרדים שנולדו ב-2003
ויקיפדיה האסטורית

ויקיפדיה האסטורית (באסטורית: Wikipedia n'asturianu) היא הגרסה בשפה האסטורית של אנציקלופדיית האינטרנט החופשית ויקיפדיה. ויקיפדיה האסטורית הושקה ביולי 2004 ונכון ל-{{יום מקומי}} ב{{שם חודש מקומי}} {{שנה מקומית}} ישנם בו ערכים ו- משתמשים פעילים.

==היסטוריה==
ב-1 בספטמבר 2004, פחות מחודש לאחר השקת ויקיפדיה האסטורית, נכתב בה הערך ה-1,000.

בשנת 2015 זכתה ויקיפדיה בפרס פרס נסיך אסטוריאס על שיתוף פעולה בינלאומי. בנאום בפרלמנט האסטורי באוביידו, העיר שאירחה את טקס חלוקת הפרסים, שיבח ג'ימי ויילס, ממייסדי ויקיפדיה, את פועלם של משתמשי ויקיפדיה האסטורית.<ref></ref> בליל הטקס קיימו חברי קרן ויקימדיה פגישה עם ויקיפדים מכל חלקי ספרד, כולל הקהילה האסטורית המקומית.

==קישורים חיצוניים==
* 

==הערות שוליים==

אסטורית
קטגוריה:אתרי אינטרנט שהושקו ב-2004
ג'ינאנגאנג

ג'ינאנגאנג (בפיליפינית: Ginanggang) הוא חטיף בננות משופדות בגריל מוברשות במרגרינה ומותזות בסוכר.

== מאפיינים ==
מקורו של המאכל מהאי מינדנאו בפיליפינים. הפירוש המילולי הוא "בגריל" בשפת הסבואנו.<ref name="bis"></ref> ג'ינאנגאנג עשוי מסוג בננה בפיליפינים הנקרא סבה-saba (בננה לבישול הידועה גם בשם בננה קרדאבה). את הבננה מקלפים, משפדים ואז צולים על פחמים. כשהמשטח החיצוני חרוך קלות, מורידים אותה מהגריל, מברישים אותה במרגרינה ומפזרים סוכר. הוא נבדל מבננה קיו בכך שבמאכל זה בננות סבה בשלות עדיפות. את הבננה למעשה צולים על המקל במקום לטגן ולשפד מאוחר יותר. במנה זו הסוכר המשמש הוא סוכר שולחן לבן שמפוזר ואינו מקורמל (מיושם לאחר הבישול).<ref name="tsl"></ref>

"פסטיבל ג'ינאנגאנג" נחגג לכבוד איזידור הפועל בכל יום ראשון השני בחודש מאי.<ref name="ldn"></ref><ref name="sunstar"></ref>

== ראו גם ==
* בננה קיו
* קמוטה קיו
* טורון (אוכל)

==קישורים חיצוניים==

== הערות שוליים ==

קטגוריה:מאכלי בננה
קטגוריה:אוכל רחוב
קטגוריה:חטיפים
קטגוריה:קינוחים
רומולד קלים

רומולד קלים (באנגלית: Romuald Klim, ברוסית: Ромуальд Иосифович Клим, בבלארוסית: Рамуальд Язэпавіч Клім; 25 במאי 1933 - 28 במאי 2011) היה אתלט רוסי-בלארוסי. אלוף אולימפי (מינכן 1972), סגן אלוף אולימפי (מקסיקו סיטי 1968), אלוף אירופה (בודפשט 1966), סגן אלוף אירופה (אתונה 1969) ושיאן עולם (1969) ביידוי פטיש.

== ביוגרפיה ==
קלים נולד ב-1933 בכפר קובבו (Khvoevo) (מחוז מינסק, בלארוס, ברית המועצות) למשפחה שעסקה בחקלאות. החל לעסוק בספורט כבר בבית הספר ובכיתה י' הפך לאלוף המחוז בזריקת דיסקוס והדיפת כדור ברזל.

ב-1952, לאחר שויתר קלים על חלומו להיות קצין בצי, החל להתמקד בספורט ונכנס למכון הבלארוסי לתרבות גופנית (BGOIFK). בתקופה זו המליץ לו מאמנו לעבור למקצוע יידוי פטיש. ב-1956, עם סיום לימודיו, הפך למורה באקדמיה החקלאית הבלארוסית בגורקי.

ב-1960 החליט קלים להתמקד בספורט תחרותי ועבר עם משפחתו לגור בעיר ויטבסק. במהלך הקריירה הספורטיבית שלו מ-1963 עד 1973 זכה בשתי מדליות אולימפיות וחלק גדול מתקופת הקריירה שלו (1972-1966) כיהן כקפטן נבחרת ברית המועצות באתלטיקה.

ב-1973, לאחר פרישתו מספורט תחרותי, החל קלים לעסוק באימון וב-1989 עבר לעבוד כפרופסור מייעץ באקדמיה הביילורוסית לתרבות גופנית וספורט במינסק.

== קריירה ספורטיבית ==
=== 1963 ===
בספרטקיאדה שנערכה במוסקבה זכה במדליית ארד ביידוי פטיש.

=== 1964 ===
==== שיאן אולימפי ====
באולימפיאדת טוקיו זכה קלים במדליית זהב ביידוי פטיש בשיא משחקים של 69.74 מטר לפני ג'ולה ז'יבוצקי מהונגריה (69.09 מטר) ואווה באייר ממערב גרמניה (68.09 מטר).

=== 1966 ===
באליפות אירופה באתלטיקה שנערכה בבודפשט, הונגריה זכה קלים במדליית זהב ביידוי פטיש בשיא משחקים של 70.02 מטר לפני ג'ולה ז'יבוצקי מהונגריה (68.62 מטר) ואווה באייר ממערב גרמניה (67.28 מטר).

=== 1968 ===
באולימפיאדת מקסיקו סיטי זכה קלים במדליית כסף ביידוי פטיש בתוצאה של 68.96 מטר אחרי ג'ולה ז'יבוצקי מהונגריה (73.28 מטר) ולפני לזר לובס מהונגריה (69.78 מטר).

=== 1969 ===
==== אלוף עולם ====
ביוני שבר קלים את שיא העולם ביידוי פטיש בתחרות שנערכה בבודפשט, הונגריה בתוצאה של 74.52 מטר תוך שהוא משפר ב-76 ס"מ את שיא העולם הקודם שקבע ג'ולה ז'יבוצקי מהונגריה בספטמבר 1968. שיאו של קלים נשבר בספטמבר אותה שנה על ידי אנטולי בונדרצ'וק מברית המועצות.

באליפות אירופה באתלטיקה שנערכה באתונה, יוון זכה קלים במדליית כסף ביידוי פטיש בתוצאה של 72.74 מטר אחרי אנטולי בונדרצ'וק מברית המועצות (74.68 מטר) ולפני ריינהרד ת'ימר ממזרח גרמניה (72.02 מטר).

== אותות כבוד ==
* 1965 - עיטור אות הכבוד של ברית המועצות
* 1976 - ייסוד תחרות יידוי פטיש על שמו במינסק

== משפחתו ==
קלים נישא ונולדו לו 3 ילדים (בת וזוג תאומים)

== קישורים חיצוניים ==

* [https://web.archive.org/web/20120315135855/http://7days.belta.by/7days_plus.nsf/All/A6984135397D6B4742257609004B3E80?OpenDocument רומולד קלים], באתר 7days.belta.by

== הערות שוליים ==

קטגוריה:אלופים אולימפיים: יידוי פטיש (גברים)
קטגוריה:שיאני עולם סובייטים: אתלטיקה
קטגוריה:אתלטים באולימפיאדת טוקיו (1964)
קטגוריה:אתלטים באולימפיאדת מקסיקו סיטי (1968)
קטגוריה:אלופים אולימפיים מרוסיה
קטגוריה:זוכי מדליית כסף אולימפית: אתלטיקה
קטגוריה:ספורטאים אולימפיים בלארוסים
קטגוריה:רוסים ממוצא בלארוסי
קטגוריה:רוסים שנולדו ב-1933
קטגוריה:רוסים שנפטרו ב-2011
בן קיי

בנג'מין "בן" ג'ון קיי (; נולד ב-7 בנובמבר 1965) הוא אדמירל בריטי המכהן כלורד הים הראשון מאז 8 בנובמבר 2021.

==ביוגרפיה==
קיי נולד ב-7 בנובמבר 1965, בעיר רוגבי שבמחוז ווריקשייר. הוא התחנך בבית ספר ברומסגרוב, בית ספר פרטי בעיר ברומסגרוב. הוא למד פיזיקה באוניברסיטת לונדון, וב-1988 סיים תואר ראשון במדעים.

ב-1984 הוא התגייס לצי המלכותי הבריטי. הוא שרת על סיפון הפריגטה אה"מ סאמרסט והשתתף במלחמת קוסובו. לאחר שובו מקוסובו, שימש לזמן קצר כמפקד שולת המוקשים אה"מ סנדאון, ובשנת 2000 מונה למפקד הפריגטה אה"מ אירון דיוק. בשנת 2001 הוא עבר לפקד על הפריגטה אה"מ לנקסטר (F229). בשנת 2003 החל למלא תפקידים בכירים במפקדת הצי המלכותי, והשתתף במלחמת עיראק. ביוני 2006 הוא הועלה לדרגת קפטן וב-2007 מונה למפקד נושאת המטוסים אה"מ אילסטריוס. בפברואר 2009 הוא מונה למפקד כוח המטוסים הימי. בפברואר 2010 הוא מונה לראש אגף תוכניות ומשאבים ימיים במשרד ההגנה. בפברואר 2016 הוא הועלה לדרגת אדמירל משנה ומונה למפקד הצי המלכותי. באפריל 2019 הוא מונה לראש המטה המשותף הקבוע. 

באוגוסט 2021 הוא מונה למפקד מבצע פיטינג - מבצע פינוי הכוחות הבריטיים מאפגניסטן. ב-8 בנובמבר של אותה השנה הוא מונה ללורד הים הראשון.

==קישורים חיצוניים==

* [https://www.gov.uk/government/people/ben-key בן קיי] באתר ממשלת בריטניה

קטגוריה:אדמירלים בריטים
קטגוריה:מסדר האמבט: אבירים וגבירות מפקדים
קטגוריה:בריטים שנולדו ב-1965
קנדהאר (סרט, 2023)

קנדהאר (באנגלית: Kandahar) הוא סרט פעולה אמריקאי משנת 2023 בכיכובם של ג'רארד באטלר ונוויד נגהבאן. הסרט עוסק בסוכן בריטי אשר מנסה להימלט מאפגניסטן שתחת שלטון הטליבאן יחד עם המתורגמן שלו.

==עלילה==
תום האריס (ג'רארד באטלר) הוא סוכן בסוכנות הביון הבריטית, אשר מושאל ל-CIA. הוא משתתף במבצע מוצלח להשמדת כור גרעיני איראני ליד העיר קום. לאחר מכן הוא מצטרף למבצע לפיצוץ כור גרעיני נוסף הנמצא על גבול אפגניסטן. האריס טס בזהות בדויה מדובאי לאפגניסטן הנמצאת תחת שלטון הטליבאן. בעיר הראט הוא נפגש עם המתורגמן שלו מוחמד "מו" דאוד (נוויד נגהבאן), בעצמו יליד הראט, שהתנדב למשימה מתוך תקווה למצוא את גיסתו שנעלמה במהלך ההשתלטות המחודשת של הטליבאן על אפגניסטן ב-2021. עם זאת, זהותו של האריס נחשפת בתקשורת, ולפיכך המבצע מתבטל. האריס ומוחמד מחליטים לעזוב את אפגניסטן באמצעות כוח מיוחד בריטי, שאמור לצאת מקנדהאר. הם יוצאים לדרך כשבעקבותיהם דולקים הטליבאן, משמרות המהפכה האסלאמית, דאעש וסוכנות המודיעין של פקיסטן.

==קישורים חיצוניים==
* 

קטגוריה:סרטי פעולה אמריקאיים
קטגוריה:סרטי 2023
זבונימיר צ'רבנקו

זבונימיר צ'רבנקו (בקרואטית: Zvonimir Červenko; 17 בנובמבר 1926 – 17 בפברואר 2001) היה גנרל קרואטי אשר כיהן כראש המטה הכללי הקרואטי בין השנים 1995–1996.

==ביוגרפיה==
צ'רבנקו נולד ב-17 בנובמבר 1926 בעיר פרייפוליה שבממלכת יוגוסלביה. הוא החל לשרת בצבא העממי היוגוסלבי ולמד באקדמיה הצבאית בזגרב. הוא שימש כמרצה באקדמיה, אולם בעקבות תמיכתו בארגוני העצמאות הקרואטיים במהלך האביב הקרואטי, הוא נידון לשנה וחצי מאסר, וסולק מהצבא. עד 1990 הוא עבד ברדיו זגרב.

במרץ 1991 לאחר שקרואטיה הכריזה על עצמאותה, נשיא קרואטיה הראשון פרניו טוג'מן הציע לו את תפקיד שר ההגנה, אולם הוא סרב. עם זאת, הוא התגייס לצבא קרואטיה ולחם במהלך מלחמת העצמאות של קרואטיה. בינואר 1992 הוא מונה למפקד משמר המולדת הקרואטי. ב-15 ביולי 1995 הוא מונה לראש המטה הכללי הקרואטי, והוביל את הצבא הקרואטי במהלך השלבים האחרונים של מלחמת העצמאות. הנשיא טוג'מן פיטר אותו מהתפקיד ב-11 בנובמבר 1996.

הוא נפטר בזגרב ב-17 בפברואר 2001.

==קישורים חיצוניים==
* [https://www.enciklopedija.hr/natuknica.aspx?id=13307 זבונימיר צ'רבנקו] באנציקלופדיה הקרואטית
* 

קטגוריה:גנרלים קרואטים
קטגוריה:מפקדי צבאות סדירים בעת החדשה: אישים
קטגוריה:אנשי צבא יוגוסלבים
קטגוריה:ילידי 1926
קטגוריה:נפטרים ב-2001
מרטין קונל

מרטין ג'ון קונל (; נולד ב-1968) הוא תת-אדמירל בריטי אשר שימש כמפקד זרוע האוויר של הצי המלכותי בין השנים 2019–2022, ומאז 12 בינואר 2022 משמש כלורד הים השני.

==ביוגרפיה==
קונל נולד ביורקשייר ב-1968. ב-1987 הוא התגייס לצי המלכותי הבריטי ושרת בזרוע האוויר. הוא מונה למפקד טיסה בנושאת המטוסים HMS Coventry ואז ב-HMS Manchester. ב-2003 הוא מונה למפקד ספינת הסיור HMS Severn. ב-2006 הוא הועבר לפקד על הפריגטה HMS Chatham. ב-2012 הוא הועבר לפקד על נושאת המטוסים HMS Illustrious.

ב-10 בפברואר 2015 הוא הועלה לדרגת קומודור. באותה שנה הוא מונה למפקד קבוצת המשימות האמפיביות. ב-2016 הוא מונה לנספח צבאי בוושינגטון די סי. ב-2019 הוא מונה למפקד זרוע האוויר של הצי המלכותי. ב-2020 הוא הפך למפקד במסדר האימפריה הבריטית. ב-12 בינואר 2022 הוא הועלה לדרגת תת-אדמירל ומונה ללורד הים השני.

==קישורים חיצוניים==

* [https://www.royalnavy.mod.uk/-/media/royal-navy-responsive/documents/profiles/vice-admiral-martin-connell-cbe---bio.pdf?la=en-gb&rev=60cfb28e904247f180b40fed6712ccfc&hash=A056868CB9FBCBBB06B9AA6DFB5FFFA8 מרטין קונל] באתר הצי הבריטי

קטגוריה:אדמירלים בריטים
קטגוריה:מפקדים במסדר האימפריה הבריטית
קטגוריה:אנשי הכוחות המזוינים של בריטניה במלחמת אפגניסטן
קטגוריה:מלחמת המפרץ: אישים
קטגוריה:בריטים שנולדו ב-1968
סבזי חורדאן

צלחת סבזי - פטרוזיליה, כוסברה, טרגון, בצל ירוק וצנוניות.
ארוחה פרסית עם צלחות סבזי מפוזרות על השולחן
סבזי חורדאן (פרסית: سبزی خوردن, מילולית: אכילת ירוקים), היא תוספת מקובלת לארוחה במטבח הפרסי הכורדי, האפגני, האזרבייג'ני והארמני, המוגשת לצד כל ארוחה. בניגוד לסלטים חתוכים, במטבחים אלה נהוג להגיש צלחת ובה תערובת ירק-עלים חיים, ללא חיתוך, שהסועדים נוטלים ואוכלים ממנה ירק לאורך הארוחה.

בין הירקות הנפוצים על צלחת הסבזי: ריחן פרסי (פרסית: ריחן ریحان), פטרוזיליה (פרסית: ג'עפרי جعفری), כוסברה (פרסית: ג'יסניז گشنیز), גרגיר הנחלים (שהי شاهی או טרטיזק ترتیزک), עלי חילבה (פרסית: שמבלילה شنبلیله), בצל ירוק (פרסית: פיאזחה پیازچه), כרישה צעירה (פרסית: טרה تره), לענה דרקונית (טרגון או בפרסית טרחון ترخون), נענע (בכתיב פרסי: نعناع), שמיר (פרסית: שביד شوید), צתרה (פרסית: מרזה مرزه) וצנוניות (טרובחה تربچه). 

בארמנית מכונה התוספת קנאצ'י (կանաչի), באזרבייג'נית גוי (Yemax goyü) ובכורדית פינג'ר (pinçar). בחלק ממטבחים אלו מוגשים הירקות לצד גבינת פטה, סוגים שונים של לחם נאן ואגוזי מלך על מנת לכרוך אותם יחדיו ל'לוקמה' (פרסית لقمه - 'ביס מגולגל') או נאן פניר סבזי (פרסית: نان پنیر سبزی - לחם, גבינה וירק).

הירקות הירוקים המשמשים טריים בסבזי חורדאן, נפוצים גם במנות מבושלות במטבח הפרסי דוגמת חורשט סבזי וקוקו סבזי (חביתת ירק).

<gallery>
File:Կանաչի 3.JPG|נענע, פטרוזיליה, כרישה צעירה וצנוניות
File:Կանաչի.jpg|בצל ירוק, פטרוזיליה ונענע
File:Կանաչի 2.JPG|ריחן פרסי, בצל ירוק וצנוניות
</gallery>

==ראו גם==
* חורשט סבזי
* קוקו (מאכל)

==קישורים חיצוניים==

* [https://www.sinit4u.co.il/post/persiansabzi ירק במטבח הפרסי וחביתת ירק חלומית] באתר של אורן רפואה משלימה.
* [https://www.facebook.com/192978484222399/posts/1349381298582106/ סבזי חורדאן] בפייסבוק של ניחוחות מהמטבח של נתי.

קטגוריה:המטבח הפרסי
קטגוריה:סלטים
החוזה

החוזה של גאי ריצ'י (באנגלית: Guy Ritchie's The Covenant) הוא סרט פעולה אמריקני מ-2023 בבימויו של גאי ריצ'י ובכיכובם של ג'ייק ג'ילנהול ודאר סאלים. הסרט עוסק בחייל בכוחות המיוחדים של צבא ארצות הברית אשר חייו ניצלים בידי מתורגמן אפגני. בעקבות כך, אותו חייל נלחם כדי לסייע למתורגמן ולמשפחתו להימלט מאפגניסטן הבוערת.

הסרט שווק תחת השם "החוזה של גאי ריצ'י" במטרה להבדילו מסרט בעל אותו השם משנת 2006.

==עלילה==
ג'ון קינלי (ג'ייק ג'ילנהול) הוא חייל בכוחות המיוחדים של צבא ארצות הברית המשרת באפגניסטן. הוא מפקד על חוליה שעוסקת באיתור מפעלי נשק של הטליבאן. אל החוליה שלו מצטרף אחמד (דאר סאלים), מתורגמן אפגני. אחמד חותם על הסכם עם הצבא האמריקני, המבטיח ויזה לארצות הברית לו ולמשפחתו בתמורה לשירותיו.

אנשיו של קינלי, יחד עם אחמד, נתקלים במארב של הטליבאן. כל החיילים נהרגים, פרט לקינלי ואחמד. בהמשך, קינלי עצמו נפצע קשה, ואחמד מציל את חייו וסוחב אותו בכוחות עצמו בשטח הנשלט בידי הטליבאן עד שהם נפגשים עם חיילים אמריקנים. קינלי חוזר לארצות הברית, אולם הזיכרונות ממשיכים לרדוף אותו, והוא מחליט לחזור לאפגניסטן כדי להציל את אחמד ומשפחתו.

==פרסים ומועמדויות==
{| class="wikitable sortable"
!פרס
!קטגוריה
!מועמד (ים)
!תוצאה
|-
!פרס סאטורן<ref></ref>
|האיפור הטוב ביותר בסרט
|דונלד מואט
|
|}

== קישורים חיצוניים ==
* 

== הערות שוליים ==

קטגוריה:סרטי פעולה אמריקאיים
קטגוריה:סרטי 2023
המערות הנוצצות

המערות הנוצצות
המערות הנוצצות (בעלפית: Aglarond) הן מקום בדיוני בארץ התיכונה מהלגנדריום של טולקין. המערות הנוצצות הוא קומפלקס מערות טבעיות שמצויות בעורף מצד הקרן בנקרת הלם (מצולת הלם). המערות מתוארות על ידי גימלי הגמד בצורה פיוטית כמקום היפה ביותר שאי פעם ראה: מדובר במערה קרסטית בה יש זקיפים ונטיפים וניתן לראות ולשמוע את טיפות המים נופלות על רצפת המערה; בקירות המערה משובצות אבני חן ועורקי מתכות יקרות כמו זהב וכסף.

המערות מוזכרות לראשונה בספר שר הטבעות: שני הצריחים. הן נחצבו בזמנים עתיקים בידי דונאדין (יוצאי נומנור). גימלי מבקר במערות הנוצצות כאשר תיאודן מלך רוהן מחליט להתבצר במצד הקרן של נקרת הלם במטרה לעמוד מול צבא האורוק-האי של סארומן. במערות מתחבאים הילדים, הנשים, הזקנים ופשוטי העם שלא יכולים להילחם. במהלך הקרב גימלי יורד אל המערות, נלחם בהן נגד האורקים ומונע מהם לחדור ולטבוח ברוהירים. אחרי הקרב הוא פוגש את לגולאס, ששמח מאוד על כך שידידו שרד, ומתאר בפניו בפיוטיות רבה את המערות הנוצצות. הדבר מפתיע את לגולאס שכן הוא לא העלה בדעתו שהגמדים הגסים והפשוטים יכולים לעלות על העלפים העדינים ושוחרי החן ביופי שירתם. גימלי משכנע את לגולאס לבקר עימו במערות הנוצצות בתום המסע ולגולאס בתמורה משכנע אותו לבקר עימו ביער פנגורן.

אחרי שסאורון מובס, גימלי מגייס קהילה מבני עמו הגמדאים ומקים מושבה משגשגת במערות הנוצצות. הגמדאים חוצבים בבטן ההר ואילו את המערות הנוצצות עצמן משאירים כמעין "שמורת טבע" כדי לשמור על יופיין.

== לקריאה נוספת ==
* ג'. ר. ר. טולקין, שר הטבעות, מהדורת עמנואל לוטם, הוצאת כנרת-זמורה-ביתן 2004 (שלושת הספרים והנספחים בכרך אחד)

קטגוריה:הארץ התיכונה
קטגוריה:שר הטבעות: מקומות
רצח מאיה ווישניאק

מאיה ווישניאק
רצח מאיה ווישניאק אירע ב-16 במאי 2020 על ידי בן זוגה עמית אלמוג, כאשר שהו השניים בדירת אימו שברמת גן. המניע לרצח אינו ידוע.

== רקע ==
מאיה ווישניאק נולדה ב-7 ביולי 1998 והייתה השנייה מבין ארבעה אחים (שירה, איל וטליה), בת לאריאל והילה ווישניאק. בת 21 במותה. תושבת אורנית.<ref></ref>
בקיץ 2019 הכירה ווישניאק את עמית אלמוג בפסטיבל מוזיקה בהונגריה. בדצמבר 2019, לאחר שחזרה מטיול ארוך במזרח, הם הפכו להיות זוג.<ref name=":0" />

== הרצח ==
ב-16 במאי 2020 הגיעה ווישניאק לדירת אימו של אלמוג, ברחוב אבטליון ברמת גן. באותה העת שהתה בדירה גם אחותו. לקראת השעה 6 בערב, לאחר שאחותו עזבה את הדירה,<ref name=":0" /> לפת אלמוג את צווארה של ווישניאק בזרועו, חסם את פיה, וחנק אותה למוות.

לאחר מותה הצטלם בטלפון הנייד, כשהוא שר ומפזר שטרות כסף על גופתה. את הצילומים שלח לחברו.

לאחר מותה של ווישניאק, הגיעה אימו של אלמוג אל הבית, ואלמוג שאל אותה האם היא רוצה לראות את מאיה ישנה, וליווה אותה לחדרו. לדבריה, היא הותקפה על ידו, ורק לאחר שהתחננה על חייה הוא עזב אותה.<ref name=":0" /> חוות דעת של הפתולוגית מאיה פורמן מהמכון לרפואה משפטית מעלה אפשרות כי האם פצעה את עצמה או שלא התנגדה לפציעתה.

== תגובות ציבוריות ==
הרצח של מאיה ווישניאק, ללא כל מניע נראה לעין,<ref></ref> גרם לזעזוע בציבור. הרצח קרה לאחר מספר מקרי רצח קודמים, ביניהם רצח מיכל סלה כחצי שנה קודם לכן, שהביא להקמת פורום מיכל סלה. רצח זה יחד עם מקרי רצח נוספים לפניו ואחריו בתקופת משבר הקורונה הוסיף לתחושת אי המוגנות של נשים, והביא לקריאה להתייחסות שונה לביטחונן של נשים בישראל ולהתייחסות חמורה יותר למקרי רצח של נשים.<ref></ref>

== המשפט ==
בתום חקירת משטרת ישראל, הוגש נגד אלמוג כתב אישום בגין רצח בנסיבות מחמירות. הוא מיוצג על ידי עורכת הדין אורית חיון, וטוען להגנת אי-שפיות בעת שביצע את מעשיו.

במהלך המשפט נקבע תקדים, לפיו אלמוג יקבל הערכת פסיכיאטר מטעם ההגנה בסמוך לאירוע וקודם לבדיקת פסיכיאטר מחוזי, כדי לקבוע האם הוא כשיר לעמוד לדין ויכול לשהות במעצר. אלמוג טען כי אין להעמיד אותו למשפט משום שבזמן שחנק למוות את ווישניאק הוא לא היה שפוי. למרות שפסיכיאטר מטעם המדינה קבע שהוא כשיר לעמוד לדין, בית המשפט המליץ על אשפוז בהשגחת שירות בתי הסוהר כדי לבחון את יכולתו להתמודד עם משפט.<ref name=":1" /> ביולי 2020 החליט בית המשפט שאלמוג כשיר לעמוד לדין.<ref name=":2" />

== הנצחה ==
על מצבתה של ווישניאק נכתב "תמיד אנסה לשנות דברים, אפילו אם זה הדבר הקטן ביותר. כל הזמן אשאף ליותר כי אני יודעת שאני יכולה" מתוך מכתב שכתבה ווישניאק בגיל 14.

במהלך השנים הבאות התקיימו מכירות של אביזרים שונים דוגמת תליונים, מסכות קורונה ותיקים לזכרה. הרווחים מהמכירות נתרמו למוסדות דוגמת בית השנטי ומקלטים לנשים שחוו אלימות.<ref name=":3" /><ref></ref><ref></ref>

==קישורים חיצוניים==
* [https://mayawisniak.co.il/ אתר לזכרה של ווישניאק]

==הערות שוליים==

ווישניאק
קטגוריה:ישראל: מיתות מצולמות
קטגוריה:אלימות נגד נשים: ישראל
קטגוריה:2020 בישראל
קטגוריה:ישראלים שתרמו איברים
קטגוריה:פרשות שהמניע בהן אינו ידוע
פבאו מיליאבאץ

פבאו מיליאבאץ (בקרואטית: Pavao Miljavac; 3 באפריל 1953 - 6 בדצמבר 2022) היה גנרל ופוליטיקאי קרואטי אשר כיהן כראש המטה הכללי הקרואטי בין השנים 1996–1998, כשר ההגנה בין השנים 1998–2000, וכחבר הסאבור בין השנים 2000–2003.

==ביוגרפיה==
מיליאבאץ שרת בצבא קרואטיה, וב-11 בנובמבר 1996 מונה לראש המטה הכללי הקרואטי בידי פרניו טוג'מן. הוא כיהן בתפקיד עד 14 באוקטובר 1998, אז מונה לשר ההגנה בממשלתו של זלטקו מטשה. הוא כיהן בתפקיד עד התפרקות ממשלתו של מטשה בסוף שנת 1999. בינואר 2000, הוא התמודד בבחירות לסאבור (הפרלמנט הקרואטי) מטעם מפלגת האיחוד הדמוקרטי הקרואטי, ונבחר לסאבור. במהלך הקדנציה שלו הוא עזב את מפלגת האיחוד הדמוקרטי הקרואטי, ויחד עם חברים נוספים הקים את מפלגת האיחוד הדמוקרטי. בהמשך, הוא עזב את האיחוד הדמוקרטי וחזר לאיחוד הדמוקרטי הקרואטי. בבחירות שנערו ב-2003 הוא לא נבחר מחדש לסאבור.

לאחר פרישתו מהפוליטיקה, מיליאבאץ הקים מפעל עץ בנוביגראד נה דוברי. הוא נפטר בזגרב ב-6 בדצמבר 2022.

==קישורים חיצוניים==

* 

* [https://www.sabor.hr/en/members-parliament/miljavac-pavao-4-term פאבו מיליאבאץ] באתר הסאבור

קטגוריה:פוליטיקאים קרואטים
קטגוריה:גנרלים קרואטים
קטגוריה:שרי הגנה
קטגוריה:ילידי 1953
קטגוריה:נפטרים ב-2022
אנדרו ברנס (אדמירל)

אנדרו פול ברנס (; נולד ב-20 בנובמבר 1969) הוא תת-אדמירל בצי המלכותי הבריטי, המכהן מאז 24 בספטמבר 2021 כמפקד הצי המלכותי.

==ביוגרפיה==
ברנס נולד ב-20 בנובמבר 1969. הוא למד בבית הספר היסודי בפורטסמות', בבית ספר שרבורן ובאוניברסיטת דרהאם. ב-1992 הוא התגייס לצי המלכותי הבריטי. הוא למד בקינגס קולג' לונדון והשלים תואר שני בלימודי הגנה. בשנת 2000 הוא מונה למפקד שולת המוקשים HMS Berkeley, ועמה השתתף במלחמת עיראק. בשנת 2009 הוא מונה למפקד הפריגטה HMS Somerset, ובשנת 2012 הועבר לפקד על האוניה האמפיבית HMS Bulwark. במאי 2016 הוא הועלה לדרגת אדמירל משנה ומונה למפקד קבוצת המשימה האמפיבית. בפברואר 2019 הוא מונה למפקד כוח התקיפה של הצי המלכותי. ב-24 בספטמבר 2021 הוא מונה למפקד הצי המלכותי.

==קישורים חיצוניים==

* [https://www.royalnavy.mod.uk/-/media/royal-navy-responsive/documents/profiles/burns-andrew.pdf אנדרו ברנס], באתר הצי המלכותי הבריטי

קטגוריה:אדמירלים בריטים
קטגוריה:מסדר האמבט: עמיתים
קטגוריה:קצינים במסדר האימפריה הבריטית
קטגוריה:בוגרי קינגס קולג' לונדון
קטגוריה:בריטים שנולדו ב-1969
דאבור דומאזט-לושו

דאבור דומאזט-לושו (בקרואטית: Davor Domazet-Lošo; נולד ב-1 במאי 1948) הוא אדמירל קרואטי בדימוס. כיהן כראש המטה הכללי הקרואטי בין השנים 1998–2000.

==ביוגרפיה==
דומאזט-לושו נולד בעיר סין ב-1 במאי 1948. הוא שרת בצי היוגוסלבי, ובין השנים 1987–1990 כיהן בתפקיד ראש מחלקת ניתוח והמודיעין במפקדת הצי. לאחר הכרזת העצמאות של קרואטיה במרץ 1991, הוא ערק לצי הקרואטי ולחם כמפקד פריגטה במלחמת העצמאות של קרואטיה. הוא הקים את שירות הביון הצבאי הקרואטי, והיה שותף באיסוף המודיעין ובתכנון של מבצעים רבים של הצבא הקרואטי במהלך המלחמה. ב-14 באוקטובר 1998 הוא מונה לראש המטה הכללי הקרואטי. במרץ 2000 הוא היה בין החותמים על מכתב שנים עשר הגנרלים. מכתב פתוח לנשיא קרואטיה סטייפן מסיץ', שמחה על הטיפול של ממשלת קרואטיה בתודעת מלחמת העצמאות ובוותיקי המלחמה. המכתב גרם לסערה עזה בקרואטיה, ומסיץ' הורה על הדחתו של דומאזט-לושו מתפקיד הרמטכ"ל.

מאז פרישתו מהצבא, דומאזט-לושו עוסק בכתיבת ספרים ומאמרים על ההיסטוריה הצבאית והאסטרטגיה הלאומית של קרואטיה. עד 2023 פורסמו 9 ספרים פרי עטו. הוא גם מעביר הרצאות בנושא.

==קישורים חיצוניים==

* [https://www.enciklopedija.hr/natuknica.aspx?id=15834 דאבור דומאזט-לושו], באנציקלופדיה הקרואטית

קטגוריה:אנשי צבא קרואטים
קטגוריה:מפקדי צבאות סדירים בעת החדשה: אישים
קטגוריה:אדמירלים
קטגוריה:ילידי 1948
פאסינה קונט

פאסינה קונט (בצרפתית: Facinet Conte; נולד ב-24 במרץ 2005 בקונקארי שבגינאה) הוא כדורגלן גינאי המשחק בעמדת החלוץ בקבוצת בסטיה מליגת המשנה הצרפתית ובנבחרת גינאה.

== קריירת מועדונים ==
קונט גדל במחלקות הנוער של סיאקה אקדמי פוט ופלאמה אולימפיק. ב-29 ביוני 2023 חתם קונט על חוזה לשנה אחת בבסטיה מליגת המשנה הצרפתית. ב-26 באוגוסט ערך את הופעת הבכורה שלו במועדון, בניצחון 2–3 על טרואה במסגרת המחזור הרביעי בליגה לעונת . במשחק זה הבקיע את שער הבכורה שלו במועדון.

== קריירה בינלאומית ==
קונט נכלל בסגל נבחרת גינאה לטורניר גביע אפריקה לאומות 2023, על-אף שלא שיחק במדי הנבחרת לפני כן.

ב-8 בינואר 2024 ערך את הופעת הבכורה שלו בנבחרת גינאה, בניצחון 2-0 על נבחרת ניגריה במשחק ידידות, בו הבקיע את שער הבכורה שלו בנבחרת.

הוא ערך ארבע הופעות במסגרת גביע אפריקה לאומות 2023.

== קישורים חיצוניים ==

== הערות שוליים ==

קטגוריה:כדורגלנים גינאים
קטגוריה:חלוצי כדורגל גינאים
קטגוריה:כדורגלני בסטיה
קטגוריה:כדורגלני נבחרת גינאה
קטגוריה:כדורגלני גביע אפריקה לאומות 2023
קטגוריה:גינאים שנולדו ב-2005
סיידובה סיסה

סיידובה סיסה (בצרפתית: Seydouba Cissé; נולד ב-10 בפברואר 2001 בדאבולה שבגינאה) הוא כדורגלן גינאי המשחק בעמדת הקשר בקבוצת לגנס מהליגה הספרדית השנייה ובנבחרת גינאה.

== קריירת מועדונים ==
סיסה גדל במחלקת הנוער של אטוגה. ב-16 בינואר 2020 חתם בלגנס, בשנת 2021 החל לשחק בקבוצה הראשונה של המועדון במסגרת הליגה הספרדית השנייה.

== קריירה בינלאומית ==
ב-5 ביוני 2022 ערך סיסה את הופעת הבכורה שלו בנבחרת גינאה, בהפסד 0–1 לנבחרת מצרים במסגרת מוקדמות גביע אפריקה לאומות 2023. ב-17 בנובמבר 2023 הבקיע את שער הבכורה שלו בנבחרת, בניצחון 1–2 על נבחרת אוגנדה במסגרת מוקדמות מונדיאל 2026.

נכלל בסגל נבחרת גינאה לטורניר גביע אפריקה לאומות 2023.

== קישורים חיצוניים ==

== הערות שוליים ==

קטגוריה:כדורגלנים גינאים
קטגוריה:קשרי כדורגל גינאים
קטגוריה:כדורגלני לגנס
קטגוריה:כדורגלני נבחרת גינאה
קטגוריה:כדורגלני גביע אפריקה לאומות 2023
קטגוריה:גינאים שנולדו ב-2001
עם הנצח לא מפחד מדרך ארוכה

הרב [[יהושע ויצמן, מנסח האמרה.]]"עם הנצח לא מפחד מדרך ארוכה" היא אמרת כנף שטבע הרב יהושע ויצמן, שמשמעותה היא שעם ישראל אינו חושש מאריכות הדרך למימוש ייעודו, מכיוון שלדעת תומכי הביטוי הוא עם נצחי ואף מטרותיו נצחיות. ההשראה לביטוי נולדה משני מקורות בכתבי הראי"ה וכן מרעיונות שונים במחשבת ישראל.

ברבות השנים הפכה האמרה לסלוגן נפוץ, בעיקר בקרב הציונות הדתית בישראל, וזכתה למספר לחנים וביצועים.

בביטוי נעשה שימוש בהשאלה בעניין משימות לאומיות, ואף אישיות, הדורשות מאמץ והתמדה לאורך זמן.

== מקור ==
הרב יהושע ויצמן הגה את האמרה בצעירותו בהשראת שני מקורות בכתבי הראי"ה. במקור הראשון בספר "אורות" מתייחס הרב קוק למשמעות הכהונה, ומתבטא כי אף על פי שהכהונה עוד לא הגיעה למעמדה הראוי ולמימוש תפקידה, עם ישראל ממשיך בדרכו לאט לאט ואינו מפחד מאריכות הדרך: . בפרק הבא בספר מנמק הרב קוק מדוע לדעתו דרכו של עם ישראל צריכה להיות ארוכה: .

במקור השני, באגרת לבנו מכ"ט באייר ה'תרע"ו, התבטא הרב קוק שהמקור לדעתו לחוסר הפחד של עם ישראל הוא האמונה שלו בנצחיותו. זאת לעומת שאר הכוחות שמתנגדים אליו, אשר לדעתו כוחם זמני: .

בריאיון לערוץ 7 הסביר הרב ויצמן שהאמרה מבטאת רעיון לפיו "לעם ישראל יש כוח עמידה ויעוד גדול, גם אם צריך לחכות הרבה זמן כדי שהדבר יצא מהכוח אל הפועל". עוד סיפר הרב ויצמן שלא חזה שהאמרה תהפוך לפופולרית כל כך ותזכה ללחנים רבים, והוא שמח על כך שהיא מחזקת את העם בזמנים קשים כגון מלחמות ואסונות.

== שימוש ==
האמרה הייתה מוכרת במשך שנים בעיקר ב, והושרה בתנועות נוער וכן בהפגנות, בלחן של "עוז והדר לבושה", המיוחס לרבי מאיר לייב בלעכר. לפי אריאל הורוביץ, בתחילת המאה ה-21 יצא הביטוי אל הציבור הרחב.

ראש ממשלת ישראל אריאל שרון ציטט את האמרה במהלך נאום שנשא בתקופה שלפני תוכנית ההתנתקות, ובהמשך הפכה האמרה לנפוצה בקרב מתנגדי התוכנית. האמרה צוטטה בהקשרים נוספים על ידי פוליטיקאים אחרים כבנימין נתניהו (בשנת 2014), נפתלי בנט, בני גנץ ויצחק הרצוג<ref></ref>.

שמו של רב המכר "עם הנצח לא מפחד", שכתבה שני בוינג'ו, מבוסס על אמרה זו. סאבלימינל והצל השתמשו באמרה בשיר "עם הנצח" שהוציאו ב-30 במרץ 2023.

במהלך מלחמת חרבות ברזל יצאו מספר עיבודים חדשים ללחנים המוכרים, ובהם ללחן הראשון בו שרו את ההיגד בלחן שהיה נהוג לשיר את הפסוק "עוז והדר לבושה, ותשחק ליום אחרון"<ref></ref><ref></ref>. מבקר המוזיקה נתנאל לייפר הגדיר את השיר כאחד מחמשת שירי המלחמה, לצד עם ישראל חי, אחינו כל בית ישראל, זכרני נא וכל העולם כולו. ישי ריבו שר את המילים בעצרת התמיכה בישראל בוושינגטון ב-14 בנובמבר 2023. הזמר איזי הכניס את המשפט לשירו שבעה באוקטובר.

במאי 2024 פרסם תאגיד השידור הישראלי את הסרטון: "עם הנצח לא מפחד מדרך ארוכה הארכיון לא שוכח" בו הובאו קטעי ארכיון של שידורים מאירועי מלחמות ישראל ותקופות קשות. בסרטון קטעי ראיון עם ראשי המדינה, שרי ביטחון, רמטכ"לים ואזרחים ברגעי קושי בהם הם מבטאים גילויי אורך רוח.

==קישורים חיצוניים==
* הרב יהושע ויצמן, [https://yesmalot.co.il/6334/ עם הנצח לא מפחד מדרך ארוכה], שיעור על פרשת אמור, 6 במאי 2009, באתר ישיבת מעלות
* 

== הערות שוליים ==

קטגוריה:אמרות כנף
קטגוריה:הראי"ה קוק
קטגוריה:לאומיות יהודית
קטגוריה:מוטואים ציוניים
קטגוריה:מילים וביטויים בעברית
קטגוריה:סיסמאות
קטגוריה:שירים בעברית
כרים סיסה

כרים סיסה (בצרפתית: Karim Cissé; נולד ב-14 בנובמבר 2004 בקונאקרי שבגינאה) הוא כדורגלן גינאי המשחק בעמדת הקשר ההתקפי בקבוצת סנט אטיין מליגת המשנה הצרפתית ובנבחרת גינאה.

== קריירת מועדונים ==
סיסה הצטרף לסנט אטיין בשנת 2020, והחל לשחק בקבוצת המילואים של המועדון. בשנת 2023 החל לשחק בקבוצה הראשונה של המועדון במסגרת ליגת המשנה הצרפתית.

== קריירה בינלאומית ==
ב-13 באוקטובר 2023 ערך סיסה את הופעת הבכורה שלו בנבחרת גינאה, בניצחון 0–1 על נבחרת גינאה ביסאו במשחק ידידות.

נכלל בסגל נבחרת גינאה לטורניר גביע אפריקה לאומות 2023.

== קישורים חיצוניים ==

== הערות שוליים ==

קטגוריה:כדורגלנים גינאים
קטגוריה:קשרי כדורגל גינאים
קטגוריה:כדורגלני סנט אטיין
קטגוריה:כדורגלני נבחרת גינאה
קטגוריה:כדורגלני גביע אפריקה לאומות 2023
קטגוריה:גינאים שנולדו ב-2004
אבראהים דיאקיטה

אבראהים דיאקיטה (בצרפתית: Ibrahim Diakité; נולד ב-31 באוקטובר 2003 בקומפיין שבצרפת) הוא כדורגלן גינאי-צרפתי המשחק בעמדת המגן הימני בקבוצת סטאד ריימס מליגת העל הצרפתית ובנבחרת גינאה.

== קריירת מועדונים ==
דיאקיטה גדל במחלקת הנוער של סטאד ריימס. בשנת 2021 החל לשחק בקבוצה הבוגרת של המועדון במסגרת ליגת העל הצרפתית. ב-12 בינואר 2023 הושאל עד לתום עונת בליגת העל הבלגית. הוא ערך עשר הופעות ליגה במהלך תקופת ההשאלה.

== קריירה בינלאומית ==
ב-27 בספטמבר 2022 ערך דיאקיטה את הופעת הבכורה שלו בנבחרת גינאה, בהפסד 1–3 לנבחרת חוף השנהב במשחק ידידות.

נכלל בסגל נבחרת גינאה לטורניר גביע אפריקה לאומות 2023.

== קישורים חיצוניים ==

== הערות שוליים ==

קטגוריה:כדורגלנים גינאים
קטגוריה:מגני כדורגל גינאים
קטגוריה:כדורגלנים צרפתים
קטגוריה:מגני כדורגל צרפתים
קטגוריה:כדורגלני סטאד ריימס
קטגוריה:כדורגלני אויפן
קטגוריה:כדורגלני נבחרת גינאה
קטגוריה:כדורגלני גביע אפריקה לאומות 2023
קטגוריה:גינאים שנולדו ב-2003
Capella Space

Capella Space - חברה שמתמחה באספקת מידע מלוויינים עם מכ"ם מפתח סינתטי שבפיתוחה. החברה הוקמה בשנת 2016 בסן פרנסיסקו.

בחברה עובדים כ-200 אנשים.

==היסטוריה==
החברה הוקמה בשנת 2016 על ידי יוצאי נאס"א. היא הצליחה לגייס הון מחברות קרן הון סיכון והחלה לפתח לוויין חישה מרחוק עם מכ"ם מפתח סינתטי.

הלוויין הראשון היה במשקל 40 ק"ג ושוגר לחלל בהצלחה ב-3 בדצמבר 2018. הוא היה מיועד לבדיקת טכנולוגיה בלבד ולא לצרכים מסחריים. הלוויין השני שוגר באוגוסט 2020. משקל הלוויין היה כ-112 ק"ג והוא סיפק תמונות ללקוחות החברה ברגישות של כ-0.5 מ'. בהמשך שוגרו לוויינים נוספים מאותו דגם.

בשנת 2019 נחתם חוזה עם משרד הסיור הלאומי. בהמשך נחתו הסכמים עם חיל האוויר של ארצות הברית, צי ארצות הברית וסוכנות לאומית למודיעין חזותי וגאוגרפי. בעקבות הסכמים אלו הוכנסו שינויים בלווייני החברה.

בשנת 2021 החברה נכנסה לבורסה לניירות ערך בניו יורק.

בשנת 2023 החלו שיגורים של דור חדש של הלוויינים. לוויינים אלו הם בעלי משקל 165 ק"ג. בלוויינים בוצעו שיפורים טכנולוגיים שמאפשרים להקטין זמן אספקת מידע מהלוויין.

==רשימת שיגורים==
{| class="wikitable sortable mw-collapsible mw-collapsed"
|- bgcolor="#ccfccf" align="center"
| תאריך שיגור|| לוויין ||אתר שיגור/משגר ||הערות
|-
| 3 בדצמבר 2018||[https://nssdc.gsfc.nasa.gov/nmc/spacecraft/display.action?id=1965-028A Capella 1 (Denali)] || בסיס חיל האוויר ונדנברגפאלקון 9 || לוויין ניסוי
|-
| 31 באוגוסט 2020||[https://nssdc.gsfc.nasa.gov/nmc/spacecraft/display.action?id=2020-065B Capella 2 (Capella Sequoia)]|| בסיס חיל האוויר ונדנברגאלקטיון || פעל עד לפברואר 2023
|-
| 24 בינואר 2021||[https://nssdc.gsfc.nasa.gov/nmc/spacecraft/display.action?id=2021-006CE Capella 3 (Capella Whitney 1)][https://nssdc.gsfc.nasa.gov/nmc/spacecraft/display.action?id=2021-006BW Capella 4 (Capella Whitney 2)] || נמל החלל קייפ קנוורל פאלקון 9 ||
|-
| 30 ביוני 2021||[https://nssdc.gsfc.nasa.gov/nmc/spacecraft/display.action?id=2021-059AL Capella 5 (Capella Whitney 3)] || נמל החלל קייפ קנוורלפאלקון 9 ||
|-
| 15 במאי 2021||[https://nssdc.gsfc.nasa.gov/nmc/spacecraft/display.action?id=2021-041BE Capella 6 (Capella Whitney 4)] || נמל החלל קייפ קנוורלפאלקון 9 ||
|-
| 13 בינואר 2022||[https://nssdc.gsfc.nasa.gov/nmc/spacecraft/display.action?id=2022-002CS Capella 7 (Capella Whitney 5)][https://nssdc.gsfc.nasa.gov/nmc/spacecraft/display.action?id=2022-002CR Capella 8 (Capella Whitney 6)] || נמל החלל קייפ קנוורלפאלקון 9||
|-
| 16 במרץ 2023||[https://nssdc.gsfc.nasa.gov/nmc/spacecraft/display.action?id=2023-035C Capella 9 (Capella Whitney 7)][https://nssdc.gsfc.nasa.gov/nmc/spacecraft/display.action?id=2023-035B Capella 10 (Capella Whitney 8)] || רוקט לאב - מתחם שיגורים 1אלקטרון ||
|-
| 24 באוגוסט 2023||[https://nssdc.gsfc.nasa.gov/nmc/spacecraft/display.action?id=2023-126A Capella 11 (Capella Acadia 1)] || רוקט לאב - מתחם שיגורים 1 אלקטרון ||
|-
| 19 בספטמבר 2023|| Capella 12 (Capella Acadia 2) || רוקט לאב - מתחם שיגורים 1 אלקטרון || שיגור נכשל
|}

==קישורים חיצוניים==

* [https://space.skyrocket.de/doc_sdat/capella-11.htm רשימת שיגורים]

==הערות שוליים==

קטגוריה:חברות הנסחרות בבורסה לניירות ערך בניו יורק
קטגוריה:חברות אמריקאיות
נחום שרפמן

שער עבודת הדוקטורט של נחום שרפמן
נחום שרפמן (20 בספטמבר 1947 - 29 באפריל 2009) היה יזם הייטק ישראלי, ממייסדי חברת קומטאץ' וחברת Shopping.com.
== ביוגרפיה ==
שרפמן נולד וגדל ביבנאל. בשירותו הצבאי היה לוחם בצנחנים עד שנפצע, אז שירת כסייר אויר. בשנת 1968 קיבל שרפמן את התואר הראשון בפיזיקה מהטכניון שבחיפה ובשנת 1974 את התואר השני בפיזיקה, גם הוא מהטכניון. בשנת 1979 סיים את הדוקטורט שלו בפיזיקה גרעינית באוניברסיטת קרנגי מלון שבפנסילבניה.

במשך 11 שנים ביצע שרפמן תפקידים שונים בתחום הפיתוח והניהול בחברת נשיונל סמיקונדקטור, לרבות ניהול מרכז הפיתוח של החברה בהרצליה.<ref></ref>

בשנת 1991 הקים שרפמן, יחד עם אמיר לב וגדעון מנטל את חברת קומטאץ' (לימים סיירן), שעסקה בתחילה בפיתוח תוכנות לדואר אלקטרוני.<ref></ref> בשנת 1999, הונפקה קומטאץ' בנאסד"ק לפי שווי של כ-222 מיליון דולר, אך בהמשך ערכה נפגע והיא שינתה כיוון לפיתוח תוכנות אנטי ספאם ואנטי-וירוס.<ref name=":0"></ref>

בשנת 1998 הקים שרפמן, יחד עם אמיר אשכנזי, את חברת Shopping.com, שפיתחה אתר השוואת מחירים באינטרנט.<ref></ref> החברה הוקמה תחילה תחת השם "דילטיים" (DealTime). בשנת 2004 הונפקה החברה לפי שווי של 414 מיליון דולר, וב-2005 נמכרה ל-eBay תמורת 634 מיליון דולר.<ref name=":0" /><ref></ref>

לאחר מכן, היה שרפמן מעורב בניהולה של חברת StepIn, שעסקה בפיתוח משחקי מחשב המיועדים לאימון גופני עד שנסגרה בשנת 2008. בטרם מותו, היה מעורב בחברה בשלבי הקמה אשר פיתחה מכשיר נייד, המיועד לספורטאים, למדידה מדויקת של מדדים גופניים שונים.<ref name=":0" />

ב-29 באפריל 2009 המריאו שרפמן ורעייתו נאווה לכיוון האי קורפו במטוס קל. הם נקלעו לתנאי מזג אוויר קשים וראות לקויה שגרמו להתרסקות המטוס בסביבות האי זקינתוס, שני בני הזוג נהרגו בהתרסקות.<ref name=":0" /> הם השאירו אחריהם שני בנים ובת.

== קישורים חיצוניים ==
* [https://www.crunchbase.com/person/nahum-sharfman נחום שרפמן] באתר CrunchBase
* גיא גרימלנד, [https://www.themarker.com/technation/2009-04-29/ty-article/0000017f-db0e-d4e1-a57f-fbcf5eed0000 ההרוג בתאונת המטוס: מייסד שופינג.קום וקומטאץ'], באתר TheMarker, 29 באפריל 2009

== הערות שוליים ==

2023 12
קטגוריה:יזמי היי-טק ישראלים
קטגוריה:בוגרי הטכניון - מכון טכנולוגי לישראל
קטגוריה:בעלי תואר דוקטור מאוניברסיטת קרנגי מלון
קטגוריה:מייסדי חברות טכנולוגיה ישראלים
קטגוריה:יזמים ישראלים
קטגוריה:ישראלים שנולדו ב-1947
קטגוריה:ישראלים שנפטרו ב-2009